पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण अलवर की 40 लाख आबादी को घेर चुका। कहीं भी भीड़ दिखती है तो वायरस डराता है। सोमवार को अलवर शहर के कटला व भटियारों की गली बाजार से रोंगेट खड़े करने वाली तस्वीर सामने आई थी, लेकिन मंगलवार को अलवर का बाजार बंद कर दिया गया। इस कारण इन दोनों बाजारों की अगले दिन सुकून भरी तस्वीर नजर आई। प्रशासन को इस तरह का मैनेजमेंट करना ही पड़ेगा जिससे कि बाजारों में भीड़ नहीं जुटे।
कटला में निकलने की जगह नहीं मिली थी
सोमवार को अलवर के किराना के प्रमुख कटला बाजार में आमजन को निकलने की जगह नहीं मिली थी। वाहनों से जाम लग गया था। इसके बीच में लोग भी फंस गए थे। सोशल डिस्टेंसिंग टूटी तो कोरोना फैलने का खतरा भी रहा। तभी जिले में हर दिन करीब 800 के आसपास कोरोना के नए पॉजिटिव मरीज सामने आ जाते हैं। मंगलवार को बाजार बंद रहने से कोई सड़कों पर नजर नहीं आया।
भटियारों की गली संकरी, वहां सन्नाटा
इस दौरान भटियारों की गली में भी सन्नाटा रहा। जबकि सोमवार को यहां इतनी भीड़ थी कि लोगों को निकलने की जगह नहीं मिली थी। सोशल डिस्टेंसिंग का मतलब नहीं था। लेकिन, मंगलवार को पूरे बाजार बंद रहे तो यहां सन्नाटा नजर आया।
दूसरों बाजारों में भी सूनापन
मंगलवार को दूसरे बाजारों में सूनापन रहा। अब कलेक्टर ने सप्ताह में तीन दिन ही किराना-परचून की दुकानें खाेलने की छूट दी है। पहले पांच दिन ये दुकानें खुल रही थी। अब कटला व भटियारों की गली में जाम के हालात बनने के बाद सप्ताह में केवल सोमवार, बुधवार व शुक्रवार को ही किराना की दुकानें खोलने की छूट दी है। इसी कारण मंगलवार को बाजार बंद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn